text: Tyve fanget næsten på fersk gerning
  04 februar 2015 kl. 05.33
  Kort efter et indbrud i en tøjforretning stoppede politiet en bil fyldt med tøj.
  En politipatrulje standsede onsdag nat ved to-tiden en bil i nærheden af Broager.
  I bilen var tre mænd ? og en hel masse tøj. Få minutter tidligere havde der været indbrud i en tøjbutik i Broager, så mændene blev anholdt.
  Dagen før havde politiet også stoppet bilen rutinemæssigt, dog uden at finde noget mistænkeligt.
  Bilens nummerplade var i øvrigt tildækket, oplyser politiet til TV SYD.
  En patruljes næse for banditter førte i nat til anholdelse af 3 indbrudstyve samt en bil fyldt med tyvekoster fra Broager. #politidk
  
  